text: Opdatering: Branden på Sandvigvej i Kolding er slukket
  13 august 2016 kl. 04.21
  En brand udvikler lige nu så kraftig røg, at Sydøstjyllands Politi opfordrer beboere på Sandvigvej til at gå ind og lukke vinduer og døre.  
  Opdatering klokken 8.25: Branden er slukket, og der er ikke længere farlig røgudvikling.
  Branden opstod klokken 04.16 i en garage til en hus på Sandvigvej i bydelen Bamdrupdam, og har nu bredt sig til hele villaen, og udvikler lige nu kraftig røg.
  Derfor er beboerne på Sandvigvej blevet bedt om at holde sig indendøre, og lukke vinduer og døre, det oplyser vagtchefen ved Sydøstjyllands Politi til TV SYD.
  Redningsmandskabet kæmper lørdag morgen med at slukke ilden.
  Ingen er kommet tilskade ved branden. Teknikere undersøger nu årsagen til brandens opståen.
  